Llíria convoca el Concurs de Curts “2 minuts d’igualtat” 2024
26 de setembre de 2024

La Regidoria d'Igualtat de l'Ajuntament de Llíria ha organitzat l'octava edició del Concurs de Curts “2 minuts d’igualtat”. L'objectiu d'este certamen és, des de la creativitat, sensibilitzar a la societat davant la violència contra les dones. I la temàtica dels audiovisuals haurà d'incidir enguany en la conciliació i la corresponsabilitat.

Podrà participar qualsevol persona, a partir de 14 anys, de manera individual o en grup. Les obres han de ser originals i tindre una duració màxima de dos minuts. El termini de presentació dels treballs estarà obert de l'1 d'octubre a l'1 de novembre.

L'Ajuntament concedirà dos premis per categoria, per a joves entre 14 i 16 anys, entre 17 i 18 anys, i a partir de 19 anys. El primer de cadascuna està dotat amb 250 euros i el segon amb 200. A més, el millor curt del públic rebrà un guardó econòmic de 200 euros.

El lliurament d'estes distincions es realitzarà el 21 de novembre al voltant dels actes que organitza la Regidoria d'Igualtat amb motiu del Dia Internacional de l'Eliminació de la Violència contra la Dona.

Les bases del Concurs de Curts “2 minuts d’igualtat” de Llíria 2024 estan disponibles en el web municipal.